《黄金台》
清代·杜诏

霸业销沉等劫灰，黄金照耀独名台。兵连五国收燕地，力借群名始郭隗。

岂独一时能雪耻，直令千载感怜才。于今濩落风尘客，犹是纷纷向北来。

作者简介：（1666—1736）清江苏无锡人，字紫纶，号云川，又称丰楼先生。康熙四十四年南巡，献诗，特命供职内廷。五十一年，赐进士，官庶吉士，逾年乞养归，与高僧结九龙三逸社。生平不言人短，亲友入仕者，必劝之“留有余于百姓”。尝与杜庭珠合编《唐诗叩弹集》。另有《云川阁诗集》、《浣花词》、《蓉湖渔笛谱》等。